สรุปภาวะตลาดต่างประเทศ ประจำวันที่ 29 ก.ค. 2563
สรุปภาวะตลาดต่างประเทศ ประจำวันที่ 29 ก.ค. 2563
30 ก.ค. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (29 ก.ค.) หลังจากธนาคารกลางสหรัฐ (เฟด) มีมติคงอัตราดอกเบี้ยที่ระดับใกล้ 0% นอกจากนี้ นักลงทุนยังขานรับนายเจอโรม พาวเวล ประธานเฟด ที่ให้คำมั่นว่าจะใช้มาตรการสนับสนุนเศรษฐกิจให้ฟื้นตัวจากผลกระทบของไวรัสโควิด-19
ดัชนีเฉลี่ยอุตสาหกรรมดาวโจนส์ปิดที่ 26,539.57 จุด เพิ่มขึ้น 160.29 จุด หรือ +0.61% ขณะที่ดัชนี S&amp;P500 ปิดที่ 3,258.44 จุด เพิ่มขึ้น 40.00 จุด หรือ +1.24% ส่วนดัชนี Nasdaq ปิดที่ 10,542.94 จุด เพิ่มขึ้น 140.85 จุด หรือ +1.35%
 
ตลาดหุ้นยุโรปปิดลบเมื่อคืนนี้ (29 ก.ค.) เนื่องจากนักลงทุนชะลอการเข้าซื้อหุ้น ขณะรอการประกาศผลการประชุมนโยบายการเงินของธนาคารกลางสหรัฐ (เฟด) รวมถึงการแถลงข่าวของนายเจอโรม พาวเวล ประธานเฟด นอกจากนี้ ตลาดยังคงถูกกดดันจากความวิตกเกี่ยวกับจำนวนผู้ติดเชื้อโควิด-19 ที่ยังคงเพิ่มขึ้นอย่างต่อเนื่องทั่วโลก
ดัชนี Stoxx Europe 600 ลดลง 0.06% ปิดที่ 367.45 จุด
ดัชนี DAX ตลาดหุ้นเยอรมนีปิดที่ 12,822.26 จุด ลดลง 13.02 จุด หรือ -0.10% ขณะที่ดัชนี CAC-40 ตลาดหุ้นฝรั่งเศสปิดวันทำการล่าสุดที่ 4,958.74 จุด เพิ่มขึ้น 29.80 จุด หรือ +0.60% และดัชนี FTSE 100 ตลาดหุ้นลอนดอนปิดที่ 6,131.46 จุด เพิ่มขึ้น 2.20 จุด หรือ +0.04%
 
ตลาดหุ้นลอนดอนปิดขยับขึ้นเล็กน้อยเมื่อคืนนี้ (29 ก.ค.) เนื่องจากนักลงทุนชะลอการลงทุนเพื่อรอการประกาศผลการประชุมนโยบายการเงินของธนาคารกลางสหรัฐ (เฟด) และแถลงการณ์จากนายเจอโรม พาวเวล ประธานเฟดหลังเสร็จสิ้นการประชุมในวันพุธนี้
ดัชนี FTSE 100 ตลาดหุ้นลอนดอนปิดที่ 6,131.46 จุด เพิ่มขึ้น 2.20 จุด หรือ +0.04%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (29 ก.ค.) หลังจากสหรัฐเปิดเผยตัวเลขสต็อกน้ำมันดิบลดลงมากกว่าที่นักวิเคราะห์คาดการณ์ไว้ ซึ่งช่วยให้นักลงทุนคลายความกังวลเกี่ยวกับอุปสงค์น้ำมัน
สัญญาน้ำมันดิบ WTI ส่งมอบเดือนก.ย. เพิ่มขึ้น 23 เซนต์ หรือ 0.6% ปิดที่ 41.27 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 53 เซนต์ หรือ 1.2% ปิดที่ 43.75 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (29 ก.ค.) เนื่องจากนักลงทุนเข้าซื้อทองคำอย่างต่อเนื่อง ก่อนที่จะรู้ผลการประชุมนโยบายการเงินของธนาคารกลางสหรัฐ (เฟด) โดยตลาดทองคำนิวยอร์กปิดทำการซื้อขายก่อนที่คณะกรรมการเฟดจะแถลงมติการประชุม
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 8.8 ดอลลาร์ หรือ 0.45% ปิดที่ 1,953.4 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 2.1 เซนต์ หรือ 0.09% ปิดที่ 24.321 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 27.7 ดอลลาร์ หรือ 2.81% ปิดที่ 958.5 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 104.30 ดอลลาร์ หรือ 4.4% ปิดที่ 2,261.20 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (29 ก.ค.) หลังจากธนาคารกลางสหรัฐ (เฟด) ประกาศคงอัตราดอกเบี้ยที่ระดับใกล้ 0% ขณะที่นักลงทุนจับตาการเปิดเผยตัวเลขผลิตภัณฑ์มวลรวมภายในประเทศ (GDP) ประจำไตรมาส 2/2563 ของสหรัฐในวันนี้
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.23% สู่ระดับ 93.4759 เมื่อคืนนี้
ดอลลาร์อ่อนค่าลงเมื่อเทียบกับเงินเยน ที่ระดับ 105.03 เยน จากระดับ 105.09 เยน และอ่อนค่าเมื่อเทียบกับฟรังก์สวิส ที่ระดับ 0.9138 ฟรังก์ จากระดับ 0.9174 ฟรังก์ แต่หากเทียบกับดอลลาร์แคนาดา ดอลลาร์สหรัฐแข็งค่าขึ้นแตะที่ระดับ 1.3364 ดอลลาร์แคนาดา จากระดับ 1.3360 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1764 ดอลลาร์ จากระดับ 1.1721 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2961 ดอลลาร์ จากระดับ 1.2943 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7168 ดอลลาร์สหรัฐ จากระดับ 0.7161 ดอลลาร์สหรัฐ
 